**NOTA INFORMATIVĂ**

**la contractul Nr. 05/02-04/332 din 01 noiembrie 2022, Lot 1
de modificare NCM D.02.01 „Proiectarea drumurilor publice”**

Importanța transportului auto pentru economia națională este majoră. Peste 90% din volumul de mărfuri și 95% a celor de pasageri sunt transportate cu transportul auto. În aceste condiții eficiența transportului depinde în mare măsură de parametrii rețelei rutiere și calitatea acesteia. Necesitatea ajustării continuă a parametrilor drumurilor la cerințele traficului este evidentă.

Pe parcurs a șapte ani de la adoptarea normativului s-au produs schimbări esențiale în legislație, documente normative (Legea drumurilor, nr. 509, Legea fondului rutier,
nr. 721), (HG 913/2016) și norme tehnice, inclusiv implementarea standardelor europene în domeniu. De asemenea în această perioadă s-au constatat unele neconformități și necesități de completare a documentului normativ. În rezultatul modificării se va îmbunătăți esențial conținutul normativului și va contribui la creșterea calității proiectelor elaborate și lucrărilor de construcție, modernizare și reabilitare executate.

Prezentul normativ stabileşte normele de proiectare, elementele geometrice ale drumurilor, parametrii de calcul necesari pentru determinarea acestora precum şi prescripţiile de proiectare a traseelor de drumuri, în plan şi în spaţiu, în scopul desfăşurării circulaţiei în condiţii de siguranţă, confort şi eficienţă.

Normativul se aplică la construcţii de drumuri noi şi la modernizări (reconstrucţii) și reabilitări (reparații capitale) de drumuri existente care fac parte din reţeaua drumurilor publice. Normativul se recomandă pentru proiectarea drumurilor de utilitate privată din extravilanul localităților.

Normativul nu se aplică la: drumuri provizorii, forestiere, agricole, industriale şi altora, de acces în incinte, cele din interiorul acestora, drumuri pentru organizările de şantier, străzi şi drumuri publice din intravilanul localităţilor.

Pentru autostrăzi în prezentul normativ sunt indicaţi parametrii de bază şi principiile generale de proiectare. Normele de proiectare detaliate fac obiectul unui document normativ aparte.

Modificarea normativului la general prevede:

Precizarea unor reguli tehnice de proiectare a elementelor geometrice ale drumurilor, parametrilor de calcul necesari pentru determinarea acestora, precum şi prescripțiilor de proiectare a drumurilor, în scopul desfășurării circulației în condiții de siguranță, confort şi eficiență.

Interconexiunea documentului normativ NCM D.02.01 „Proiectarea drumurilor publice” cu alte reglementări tehnice precum și alinierea prevederilor lui la o serie de standarde europene (EN) și internaționale (ISO), reglementări noi, menite să asigure calitatea proiectelor elaborate și a lucrărilor de construcție executate.

Specialist principal
G. Curilina